Laat sy Liefde jou Lei: Die “lewe” dryf soms die liefde weg! - www.bybelkennis.co.za
by Mitch Kalp · Published 28/03/2012 · Updated 28/09/2014
Laat sy Liefde jou Lei: Die “lewe” dryf soms die liefde weg! – Milanie Vosloo
“Wees julle dan volkome in die liefde, soos julle hemelse Vader volkome in sý liefde is…” Matteus 5:48a
God het jou al telkemale gewys dat jy iets moet doen. In jou hart is jy oortuig daarvan dat Hy jou op ‘n besondere manier vir ‘n baie spesifieke taak wil gebruik. Maar jy kom jy nie daarby uit nie, omdat die “lewe” – dit wat jy elke dag moet doen – jou eenvoudig nie die tyd géé om dit te doen nie. Jy is waarskynlik só besig met die dringende dinge van die lewe, dat jy nooit by die belangrike dinge uitkom nie.
Natuurlik is daar verpligtinge waarvan ons nie kan wegkom nie, maar die feit is ook dat, as ons nie tyd vir die belangrike dinge in ons lewens máák nie, ons dit nooit sal doen nie. En heelwaarskynlik altyd onvervuld sal voel. Aan die ander kant leer die Skrif ons dat wanneer ons gehoorsaam aan sy stem is, die lig vir ons sal deurbreek. Hy wat jou red, sal voor jou uit gaan, die heerlikheid van die Here sal jou van agter beskerm. Jesaja 58:8b
Moenie toelaat dat die lewe en sy elke dag se doen-lysies in die plek staan van dié belangrike dinge waarvoor jy geroep is nie!
Neem vandag nog die dagboek van jou lewe in oёnskou en bid dat die Gees van God jou sal wys hoe jy die tyd kan maak om te doen wat jou hart voel om te doen.
Heilige God, maak my volkome in die rol wat U vir my beplan het.